என்னுடைய ட்விட்டர் கணக்கில் 4 லட்சத்து 60 ஆயிரம் பேர் உள்ளார்கள். ஆனால் என்னுடைய ட்விட்டர் கணக்குக்கு ப்ளூ டிக் கிடையாது. எனவே இதுபோன்ற ட்விட்டர் கணக்கைச் சுலபமாக ஹேக் செய்துவிடமுடியும். ட்விட்டர் கூட காப்பாற்றாது. எனக்கு 4 லட்சத்துக்கும் அதிகமான ஃபாலோயர்ஸ் இருப்பதால் ஒருவர் மீதான வன்மத்தைப் பயன்படுத்த என்னுடைய ட்விட்டர் கணக்கை மேடையாகப் பயன்படுத்திக்கொண்டுள்ளார்கள் என எண்ணுகிறேன். யாருக்கு யார் மீது பொறாமை, யார் யாரைப் பழிவாங்குகிறார்கள் என எனக்குத் தெரியவில்லை. நான் கடந்த 10 வருடங்களாகத் திருமண வாழ்க்கையில் இருந்தேன். என் திருமண வாழ்க்கை விவாகரத்து நோக்கி உள்ளது. அது என் சொந்த வாழ்க்கை. அதையும் இவர்கள் நடுத்தெருவுக்குக் கொண்டு வந்துவிட்டார்கள். நீங்கள் ஒருவரை வெறுத்தாலும் மனிதாபிமானமில்லாமல் நடந்துகொள்ளக்கூடாது.